सीरिया में सैन्य कार्रवाई का इरादा नहीं : अमेरिका  
लीबिया के घटनाक्रम के मद्देनजर अमेरिका ने एक बार फिर सीरिया के राष्ट्रपति बशर अल असाद से सत्ता छोड़ देने का आह्वान किया है।
लीबिया के घटनाक्रम के मद्देनजर अमेरिका ने एक बार फिर सीरिया के राष्ट्रपति बशर अल असाद से सत्ता छोड़ देने का आह्वान किया है। हालांकि वॉशिंगटन ने कहा है कि सीरिया में सैन्य कार्रवाई करने का उसका कोई इरादा नहीं है।  रिपब्लिकन सीनेटर जॉन मैककेन ने रविवार को जार्डन में कहा कि लीबिया में नाटो के हस्तक्षेप के बाद मुअम्मर कज्जाफी के शासन का अंत हुआ। लेकिन असाद के खिलाफ सैन्य कार्रवाई रोकने की संभावना पर उन्होंने सवाल उठाया।  विदेश मंत्रालय की प्रवक्ता विक्टोरिया नुलैंड से जब यह पूछा गया कि थ्या राष्ट्रपति बराक ओबामा का प्रशासन सीरिया में सैन्य कार्रवाई का समर्थन करेगा तो उन्होंने कहा मुझे लगता है कि इस मुद्दे पर हमारे विचार में बदलाव नहीं आया है। उन्होंने कहा कि सीरियाई विपक्ष का बड़ा समूह लगातार शांति, अहिंसा का समर्थन कर रहा है और किसी तरह के विदेशी हस्तक्षेप का विरोध करता है। खासकर सीरिया को विदेशी सैन्य हस्तक्षेप को लेकर आपत्ति है और हम उसका समर्थन करते हैं।  हालांकि उन्होंने इस बात को दोहराया कि अमेरिका का मानना है कि यह समय असाद के सत्ता छोड़ देने का है।